The Sunshine Boys (film, 1975)
Zlatni dečki (engleski The Sunshine Boys) američka je filmska komedija—drama iz 1975. koju je režirao Herbert Ross a napisao Neil Simon, a koja se temelji na Simonovom istoimenom kazališnom komadu. Glavne uloge tumače Walter Matthau, George Burns, Richard Benjamin i Lee Meredith. Radnja se odvija oko dvojice legendarnih starijih komičara, Lewisa i Clarka, koji se silom prilika ponovno ujedinjuju kako bi obnovili svoju već umirovljenu komičnu točku, iako se privatno ne mogu podnositi. Bio je to posljednji Matthauov film sa Simonom sve do filma Neil Simon's I Ought to Be in Pictures iz 1982.

Film je isprva trebao režirati Woody Allen, ali je ovaj htio radije igrati ulogu Lewisa te je stoga odbio ponudu. 21 godinu kasnije, Allen će doista i igrati Lewisa u istoimenom TV-filmu iz 1996. Bob Hope i Bing Crosby su također bili u pregovorima da igraju uloge, ali se Simon protivio tome jer je smatrao da ih moraju igrati židovski komičari. Film je doživio hvalospjeve kritičara te je nominiran za brojne nagrade. Burnsu je film oživio karijeru, te je postao popularan stariji komičar nakon toga.

Glavne uloge 
 Walter Matthau - Willy Clark
 George Burns - Al Lewis
 Richard Benjamin - Ben Clark
 Lee Meredith - Medicinska sestra u skeču, gđa McIntosh
 Carol Arthur - Doris Green
 Rosetta Le Noire - Odessa
 F. Murray Abraham - Mehaničar
 Howard Hesseman - g. Walsh

Nagrade
George Burns je dobio Oscar za najboljeg sporednog glumca—sa 80 godina, bio je tada najstariji glumac koji je dobio tu nagradu u toj kategoriji—a za pozlaćeni kipić je nominiran i u kategoriji najboljeg glumca (W. Matthaus), scenografije i adaptiranog scenarija (N. Simon).

Zlatni dečki su nagrađena i sa četiri Zlatna globusa: najbolji film—komedija ili mjuzikl, glavni glumac u komediji ili mjuziklu (G. Burns i W. Matthau su oboje nagrađeni) i sporednog glumca (R. Benjamin), a nominirani su i u kategoriji najboljeg scenarija (N. Simon).

BAFTA je film nominirala u dvije kategorije: najbolji glumac (W. Matthau) i  najbolji scenarij (N. Simon).

Eksterni linkovi
 

Filmske dramedije
Američki filmovi
Filmovi 1975.
Filmovi nagrađeni Zlatnim globusom za najbolji film - mjuzikl ili komedija
Authority control 2